L. Miklós, poslanec: (2009-09-08):
Pani Tkáčová, celkom iste zvyšovanie cien potravín nebude súvisieť s tým, že za ceny obalov potravín sa platí do Recyklačného fondu. To je jednoducho tak. Ja by som ale teraz chcel povedať, vy ste hovorili, aj pán poslanec Šimon, aj pani poslankyňa Tkáčová a nakoniec aj pán poslanec Štefanec, vo svojej poznámke o tom, že teda z pohľadu, z pohľadu podnikateľa výrobcu a dovozcu komodít na trh a podporujete to, teda viac-menej z ich pohľadu. Ten pohľad je správny, nikto nechce platiť zbytočne nejaké poplatky za to, čo nemusí. To ja celkove beriem. A ja teraz poviem z iného pohľadu, že o čom je tento fond. Tento fond je, či tento zákon, tento zákon je o tom, že kto sa postará o odpady nad limitom, nad povinným limitom? Za 100 %, kto sa postará o to? Tento zákon je o tom. Čiže môžete aj vy povedať o tom, že je o tom, že platia dovozcovia a výrobcovia do fondu. A ja hovorím, že je o tom, kto sa postará o odpady nad povinné limity z Európskej únie. Znovu opakujem, limity, ktoré stanovila Európska únia, sú o tom, že to sa podarilo Európskej komisii nanútiť na členské štáty, že musia sa výrobcovia a dovozcovia sami postarať o svoj budúci odpad. Lenže v každom štáte sa niekto o ten zvyšok postará. A my sme vymysleli Recyklačný fond a z toho, aby prostriedky z Recyklačného fondu išli jednak na separovaný zber, a som tvrdil a naďalej tvrdím, že som za to, aby čo najväčší objem Recyklačného fondu išiel na separovaný zber. Takže toto je jedna vec. Čo sa týka environmentálnych daní, pani poslankyňa, snažili sme sa o to aj počas toho obdobia, keď sme boli vo vláde, no aj tie, ktoré boli environmentálne dane, sa zrušili, dobre, v poriadku, sme boli pri vláde, sme to zobrali na vedomie. Takéto dane existujú v rôznych častiach Európy, lenže nikde nie sú irmart, nie sú povedané, že táto daň musí ísť na environment. Ide jednoducho do štátneho rozpočtu a štátny rozpočet sa rozdeľuje, samozrejme, aj na sektor životného prostredia, ale nie tak, že to, čo išlo na environmentálne dane, ide zároveň do environmentu. Keby to tak bolo, ja s tým celkom súhlasím. Ja s tým celkom súhlasím, len treba povedať, aby toho bolo toľko. A teraz konkrétne ku tým bodom. Samozrejme, že treba povedať, každá jedna komodita je iná. Samozrejme, že je iná komodita chladnička a iná komodita je tetrapak z mlieka. Celkom iste, celkom iste. Chladnička môže byť odpadom za 10 rokov, za 20 rokov, podľa toho, že ako si ju budem šetriť a koľko má peňazí na novú chladničku, tetrapak zahodím okamžite, keď vypijem mlieko. A tak by som mohol ísť – oleje, batérie a tak ďalej atď. No je to, je to rôzne. Preto aj mám rôzny názor na tie dva rozhodujúce body, a to je bod 3, ktorý je o obaloch, a bod 7 a 8, ktorý je o elektrospotrebičoch. Ja by som chcel povedať to, že elektrospotrebiče na základe toho, na to som už zmiernil svoj názor, elektrospotrebiče, teda výrobcovia a dovozcovia sa dohodli so Združením miest a obcí, že sa zaväzujú, že vyzbierajú 100 % elektroodpadov. Ja ako dobromyseľný človek tomu aj chcem veriť. A nejde o to, či ja tomu verím, alebo nie, ale keď ZMOS tomu verí a ZMOS si myslí, že naozaj z tých, zo všetkých obcí vrátane z východoslovenských vzdialených obcí sa pozbiera elektroodpad na 100 %, prosím. Ja som vyhlásil, aj teraz si za tým slovom stojím, že ja by som bol najšťastnejší, keby Recyklačný fond mal nula korún na konte, pretože to by znamenalo podľa zákona, že každý výrobca, dovozca sa postará o 100 % svojich odpadov sám, pretože tak je postavený zákon. Čo sa týka elektroodpadov, aby ste vedeli, kolegyne, kolegovia, bod 1, 7 a 8. Čo sa týka obalov, ja by som povedal napriek tomu, že mám veľké sympatie ku potravinárskemu priemyslu a poľnohospodárstvu, za ten celý čas som nezistil, že by prišiel tento priemysel s nejakým podobným návrhom ako elektropriemysel, resp. to združenie tých podnikateľov a obchodníkov s elektrospotrebičmi, že by navrhli, akým spôsobom sa postarajú o tie obaly, ktoré sú navyše limitov. Ja by som navrhoval naozaj, keby s tým prišli, a potom s radosťou budem podporovať aj ich námietky voči plateniu do Recyklačného fondu. Zatiaľ takéto snahy som nezbadal a ani neviem, akým spôsobom to chcú oni riešiť. Lebo keď nie, tak zatiaľ znovu, tento zákon je o tom, kto sa postará o odpady nad limitmi – občan, obec. Ďakujem pekne.